Els fons europeus de recerca i innovació a Catalunya cabdals per donar respostes innovadores als reptes de la nostra societat
Catalunya ha assolit més 1.270 M€ en 2.500 projectes del Programa Horizon 2020, durant el període 2014-2019 (Font: Comissió Europea, maig 2020).
El 47,6 % dels projectes finançats per Horizon 2020 estan relacionats amb algun dels Objectius de Desenvolupament Sostenible (ODS), fruit de l'orientació del programa europeu als reptes de la societat, que estan estretament vinculats amb els ODS.
Consulteu l'Informe i la Infografia que recullen la informació sobre la contribució de Catalunya a cadascun dels ODS a través dels projectes finançats per Horizon 2020, classificats segons descripcions textuals.
Es destaca el finançament, el nombre de projectes i de participacions d'institucions catalanes, els socis a l'exterior destacats, els àmbits sectorials i les entitats catalanes més rellevants per a cada ODS.
També trobareu, a títol d'exemple, alguns projectes H2020 coordinats per institucions catalanes per a cada un dels reptes.
Els ODS en els que Catalunya contribueix més a través dels projectes H2020 són: ODS 7.
Energia neta i assequible amb 301 projectes, ODS 11.
Ciutats i comunitats sostenibles amb 247 projectes i ODS 13.
Acció climàtica amb 202 projectes.
El nou programa "Horizon Europe" (2021-2027), amb un pressupost proposat de 100 M€, està enfocat cap a impactes específics per aconseguir els objectius polítics, amb el compromís d'invertir un 60% del pressupost en el desenvolupament sostenible i un 35% en accions pel clima, fent que la Recerca i la Innovació contribueixin de forma destacada a assolir els ODS.
El 2015, l'Assemblea General de les Nacions Unides va aprovar l'Agenda 2030 sobre el Desenvolupament Sostenible, una nova agenda global per al desenvolupament sostenible estructurada en 17 objectius (els ODS, Sustainable Development Goals -SDG-, en anglès) i 169 fites.
L'Agenda 2030 prenia el relleu als Objectius de Desenvolupament del Mil·lenni (ODM) que, en conjunt, van tenir un grau d'assoliment desigual que apuntaven a continuar treballant per resoldre els reptes econòmics, socials i ambientals que condicionen de manera determinant la sostenibilitat dels països en desenvolupament i, per tant, planetària.
La nova agenda està inspirada per cinc idees fonamentals:
1) El sentit d'urgència per assolir els ODS.
2) El potencial transformador que tenen els ODS.
3) El caràcter global i universal dels ODS (i de les fites associades a cada objectiu), partint de les diferències existents entre països.
4) El caràcter indivisible dels ODS, que s'han d'intentar assolir en el seu conjunt, amb un enfocament integral.
5) L'equilibri entre les totes les dimensions del desenvolupament sostenible (l'econòmica, la social i l'ambiental).
La declaració aprovada a Nova York el setembre del 2015 encoratja tots els estats membres de l'Assemblea Nacional de les Nacions Unides a desenvolupar, tan aviat com sigui possible, i malgrat el caràcter no vinculant dels ODS, respostes nacionals ambicioses per a l'aplicació de l'agenda als seus territoris respectius.
Font: Indicadors de recerca i innovació de les universitats públiques catalanes - Informe 2016.
Associació Catalana d'Universitats Públiques